Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 1013/11/5502	Čadca, 12.3.2012
EEČ : 2-37-50-2012

U Z N E S E N I E

Trestná vec:	obvinený XXXXX  
Prečin:	nebezpečné vyhrážanie podľa § 360 odsek 1, odsek 2 písmeno b/ Trestného zákona číslo 300/2005 Zbierky zákonov v znení zákona číslo 262/2011 Zbierky zákonov a  ublíženie na zdraví podľa § 156 odsek 1, odsek 2 písmeno a/ Trestného zákona číslo 300/2005 Zbierky zákonov v znení zákona číslo 262/2011 Zbierky zákonov.

Rozhodol: 	prokurátorka Okresnej prokuratúry Čadca
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 700,00 € 
b.	Peňažná suma určená na všeobecne prospešné účely: 60,00 € 
c.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1498/KK-CA-2011.

Skutková veta: 
dňa 01.10.2011 v čase okolo 20.00 h  vo vchode rodinného domu č. p. 1142 v meste XXXXX, časť Blažkov, okres XXXXX, fyzicky napadol svoju matku XXXXX tak, že po tom, ako XXXXX otvorila vchodové dvere rodinného domu, pristúpil k nej so slovami: „Ty sviňa, ja ťa musím zabiť a následne ju ľavou rukou chytil za odev pod krk a pravou rukou zovretou v päsť ju trikrát udrel do tváre, následkom čoho XXXXX padla na kolená a po následnom upozornení ďalšou osobou z miesta odišiel, pričom konanie a vyhrážky XXXXX vzbudili u XXXXX  obavu o jej život a zdravie a fyzickým útokom jej spôsobil zranenia: zlomeninu prednej vonkajšej a vnútornej steny čeľustnej dutiny vľavo s posunom, zakrvácanie do čeľustnej a čuchovej dutiny vľavo, trieštivú zlomeninu vonkajšej steny ľavej očnice s posunom, patologickú prítomnosť vzduchu v očnici vľavo, zlomeninu dna ľavej očnice s posunom - riešená operačne, zlomeninu  tvárovej kosti vľavo s posunom, pričom porucha zdravia a PN u XXXXX podľa lekárskeho odborného vyjadrenia trvala 5 týždňov.     
Odôvodnenie: 
Uznesením povereného príslušníka Obvodného oddelenia PZ XXXXX sp. zn. ČVS:ORP-1498/KK-CA-2011 zo dňa 27.10.2011 bolo podľa § 199 ods. 1 Trestného poriadku začaté trestné stíhanie  a súčasne vznesené obvinenie podľa § 206 ods. 1 Trestného poriadku XXXXX pre prečin nebezpečného vyhrážania podľa § 360 ods. 1, ods. 2 písm. b/  Trestného zákona  a prečin ublíženia na zdraví podľa § 156 ods. 1, ods. 2 písm. a/ trestného zákona na tom skutkovom základe, ako je to uvedené vo výrokovej časti uznesení povereného príslušníka PZ. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený XXXXX a poškodená XXXXX uzavreli pred probačným a mediačným úradníkom Okresného súdu v Čadci dohodu o zmieri. 

Obvinený XXXXX  slobodne, vážne, zrozumiteľne a určito vyhlásil,  že spáchal skutok, za ktorý je trestne stíhaný.

Poškodená XXXXX si uplatnila náhradu škody podľa znaleckého posudku vo výške 1.846,- €. Počas mediácie obvinený uhradil XXXXX škodu 700,- €, na výške ktorej sa vzájomne dohodli, pričom XXXXX uviedla, že si v trestnom konaní neuplatňuje nárok na náhradu žiadnej inej škody. Zároveň sa obvinený poškodenej ospravedlnil a prisľúbil, že sa takého konania v budúcnosti voči nej nedopusti. 

Obvinený XXXXX, nar. XXXXX, trvale bytom XXXXX, XXXXX, okr. XXXXX, vložil dňa 05.03.2012 do pokladne Okresnej prokuratúry  XXXXX peňažnú sumu vo výške 60,- € určenú na všeobecne  prospešné účely, z toho na peňažnú pomoc obetiam trestnej činnosti  sumu 60,- €.

Obvinený a poškodená  s týmto spôsobom vybavenia veci vyslovili súhlas. 

Podľa § 220 ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka